google/wiki40b huggingface dataset:
Metropol Jazz Club

Metropol Jazz Club alias Metropol Jazzsenter alias Metropol Jazzhus (startet 19. november 1959, nedlagt 1965) var en norsk jazzklubb ledet av Big Chief Jazzband, som en fortsettelse av deres Big Chief Jazzklubb, klubben de i 1952 hadde startet i Majorstu-huset. Metropol Jazzklubb var beliggende i lokalene til Odd Becker sitt Hotell Metropol i Akersgaten. Med tilnavnet Kunstnerkroa hadde den i startfasen kun tirsdags-jazz, og den var, som klubbene Ribo og Stratos klassifisert som ungdomsklubb. Klubben varte frem til juni 1965, hvorefter det i restauranten ble popklubb. Under navnet The Big Chief's Dixieland House fortsatte man i november 1965 i Sjøfartskafeen, Kongens gate (Oslo) 6. Det ble mest dixieland der, og kortvarig var man i gang igjen med Metropol i mars 1966. I stedet fikk man Club Manhattan og Down Town Jazzklubb.
Fast husband ved Metropolitan var Big Chief Jazzband. En av de tidligste kjente gjester var Dutch Swing College Band som kom flere ganger, i likhet med New Orleans-klarinettisten Albert Nicholas som gjestet fire ganger. Den 21. april 1960 spilte Stan Getz med Kjell Karlsens orkester. Den 10. mai 1961 spilte Benny Bailey med Mikkel Flagstad, Ole Jacob Hansen, Erik Amundsen og Kjell Karlsen. Den 24.-27. september 1962 var en syk Bud Powell gjest i trio med Amundsen/Jacob Hansen avløst av Jon Christensen/Bjørn Pedersen. Uken etter var det Cecil Taylor trio, og i november kom Dexter Gordon i samspill med Amundsen, Christensen og Einar Iversen. Og Don Byas spilte i januar 1963 med Christensen, Iversen og Pedersen, tett fulgt av tre dager med Coleman Hawkins i februar. Etter en tid i Bergen kom atter Dexter Gordon i november, med Tore Sandnæs, Hansen og Pedersen. Sommeren 1964 kom Johnny Griffin og Art Taylor, assistert av Iversen og Pedersen. Pianisten Bengt Hallberg kom i desember 1964. Under musikerstreiken i regi av Norsk Musikerforbund i januar 1965 var Griffin og Taylor, samt Kenny Drew gitt dispensasjon til to konserter ved Metropol. Etter streiken kom Ben Webster i februar, kompet av Karl Otto Hoff og Pedersen, men Iversen hadde ikke tid, ble erstattet av Sandnæs. En av de siste stjerner var Stuff Smith.
Pocahontas County (Iowa)

Navn

Fylket er oppkalt etter indianerkvinnen Pocahontas.
Blåstrømpe

Blåstrømpe (fra engelsk bluestockings) er en betegnelse på kvinner med intellektuelle ambisjoner. Begrepet oppsto i London på slutten av 1700-tallet, fordi flere av deltagerne på Lady Montagus litterære salong bar blå kamgarnstrømper i stedet for svarte silkestrømper, slik det sømmet seg for kvinner den gang. Det dreide seg om en gruppe lærde, penneføre kvinner som møttes for diskusjoner og foredrag. Deltakerne kom i hovedsak fra aristokratiet og overklassen, og salongen var i utgangspunktet åpen både for kvinner og menn.

Ordbakgrunn

Det engelske uttrykket bluestockings betegnet opprinnelig både liberale menn og kvinner som støttet kvinnelige intellektuelle og underklassen. Forfatteren Benjamin Stillingfleet (1702–1771) skal ha vært den første som i 1751 brukte blå istedenfor hvite strømper til knebuksene som tegn på solidaritet med arbeiderklassen. Det franske betegenlsen les bas-bleus, « blåstrømper», skal ha oppstått i Paris sist på 1500-tallet for kvinner med litterære ambisjoner. Den franske skikken med blå strømper skal opprinnelig stamme fra 1400-tallets klassedelte klesdrakt i Venezia der overklassedamer bar dyre, blå strømper.

Emansipasjonen: Ulikhet eller likhet?

Fulgt av kravet om å gi kvinner anledning til utdannelse spredtes ideene om kvinners samfunnsmessige posisjoner og rettigheter videre til det kontinentale Europa. Utover på 1860-tallet ble de britiske blåstrømpene mer oppsatt på å markere seg på ulike, mannsdominerte arenaer. I krav om kvinnelig stemmerett og deltakelse i samfunnslivet ble enkelte grener av blåstrømpebevegelsen mer aksjonsrettet. I sær vittighetspressen var rask til å kommentere blåstrømpenes fremmasj, og naturligvis på en nedlatende måte. En av de første vitnesbyrd om at blåstrømpene hadde funnet søsterlige meningsfrender også i Norge finner vi i vittighetsbladet Vikingen for 1869. Det var også to retninger eller strategier som klart kom til syne blant emansipanistene. Den ene krevde gehør for kvinners særlige kvaliteter og verdien av det kvinnelige bidrag til samfunnslivet, den andre ønsket å konkurrere for å vise at kvinner var likeverdige med mennene, og at de kunne utføre alt det menn kunne klare om de bare slapp til.

Rødstrømpebevegelsen

Ordet rødstrømpe er skapt som en kontrast til blåstrømpene for å signalisere en mer aktiv orientering og en ny giv for kvinnesaken.
Lintan

Lintan (kinesisk: 临潭县; pinyin: Líntán Xiàn) er et fylke i provinsen Gansu i Folkerepublikken Kina. Det ligger i det autonome prefekturet Gannan for tibetanerne.
Befolkningen var på 148 722 innbyggere i 1999.
Formel 1-sesongen 2001

Sluttresultater 2001

Poeng ble gitt til de første seks plassene i hvert løp med henholdsvis 10, 6, 4, 3, 2 og 1 poeng.
Vjazma

Historie

Gjennom hele sin turbulente historie har byen forsvart Moskva mot angrep fra vest.

Middelalderhistorie og monumenter

Vjazma ble første gang nevnt i en krønike under året 1239, men det antas at bosetningen er betydelig eldre. På den tid tilhørte byen en sidegren av Rurikidehuset Smolensk. I 1403 ble byen erobret av Litauen. I 1494 ble Vjazma tatt av Storfyrstedømmet Moskva og omgjort til en festning, hvorav kun et enkelt tårn fortsatt finnes. To viktige klostere ble utstyrt med steinkirker, herunder en sjelden tre-spiret kirke dedikert til Vår Frue av Smolensk (Hodegetria) og innviet i 1638. En portkirke i samme kloster er fra 1656, og byens katedral ble fullført i 1676. Øvrige kirker er stort sett bygget i barokk stil.

Slaget ved Vjazma

Under Napoleons felttog i Russland i 1812, fant det 22. oktober 1812 sted et slag nær Vjazma, mellom den franske hæren (opp til 37 000 soldater) under retrett og den russiske armeen (25 000 mann). Fortroppen av den russiske hæren under kommando av generalløytnant Mikhail Miloradovitsj og en kosakkenhet under general Matvej Platov angrep baktroppkorpset til marskalk Louis Nicolas Davout øst for Vjazma og avskar hans retrettrute. Med hjelp fra armeene til Eugène de Beauharnais og Józef Antoni Poniatowski klarte Davout å bryte rekkene i den russiske hæren. De franske styrkenes forsøk på å holde høydene ved Vjazma og byen selv mislyktes imidlertid. Om kvelden 22. oktober inntok russerne Vjazma, som var blitt satt i brann av franskmennene. Den franske hæren mistet 6000 mann i slaget, og 2500 soldater var blitt tatt til fange. Russerne mistet rundt 2000 mann.

Andre verdenskrig

Under den Andre verdenskrig ble Vjazma igjen en slagmark, denne gang mellom Den røde armé og Wehrmacht, under Slaget om Moskva. Vjazma var okkupert av den tyske hær mellom 7. oktober 1941 og 12. mars 1943. Mesteparten av byen ble ødelagt, og gjenoppbygd etter krigen.

Økonomi og næringsliv

Vjazma er i dag et stort jernbaneknutepunkt på Warszawa – Moskva-banen, med forbindelser til St. Petersburg, Kaluga og Brjansk. I byens næringsliv dominerer næringsmiddel- og lysindustri, og det finnes også en mekanisk fabrikk.
Marie-Laure de Lorenzi

Karrieren som amatør

Spansk mester 1978, 1980, 1983. Fransk mesterskap for jenter i 1976. Britisk mesterskap for jenter 1978. Lukket fransk mesterskap 1983. Representert Frankrike i VM for lag, EM junior lag, og EM for lag.

Karrieren som profesjonell

Vant to ganger i debutsesongen 1987 på LET. Året etter ble det rekord på Ladies European Tour, 7 seire, og dermed toppet hun pengelisten allerede i sin andre sesong. Også i 1989 toppet hun pengelisten. Hun endte på topp-ti på Order of Merit 10 ganger i løpet av karrieren.
I alt ble det 19 seire på LET, den siste i 1997 (Swiss Open).

Solheim Cup

1990, 1996, 1998. På 11 matcher har de Lorenzi 3 seire og 8 tap.
Helen Alfredsson har utpekt de Lorenzi til å være hennes visekaptein 2007.
Martin Haraldsen

Martin Haraldsen er en norsk badmintonspiller. Han spiller nå for badmintonklubben Sandefjord Badmintonklubb (SaBK) , tidligere spilte han for Herøy badmintonklubb, men flyttet i fjor til Sandefjord for å gå badmintongymnas.
C. J. Watson

NBA-karriere

Watson har, siden han kom til NBA, spilt for fire forskjellige NBA-klubber; Golden State Warriors, Chicago Bulls, Brooklyn Nets og Indiana Pacers. Han spiller fortsatt for sistnevnte.
Mokokchung (distrikt)

Demografi

Ved folketellingen i 2011 var det 193 171 innbyggere i distriktet, mot 227 230 i 2001. Den urbane befolkningen utgjør 28,81 % av befolkningen.
Barn i alderen 0 til 6 år utgjorde 10,38 % i 2011 mot 10,16 % i 2001. Antallet jenter i den alderen per tusen gutter er 954 i 2011 mot 989 i 2001.
Norvagisering

Norvagisering er en av tre måter man i Norge behandler importord. De to andre måtene er fornorsking eller å la dem være uten å gjøre noe med dem. Et importord som tilpasses norsk uttale eller skrivmåte kalles låneord, mens importord som beholder sin opprinnelige form kalles fremmedord.
Norvagisering er å ta utgangspunkt i den importerte formen og tilpasse det norsk både fonetisk, som i uttale fra juice til «jus», og ortografisk, som i å skrive «jus» i stedet for «juice». Formålet med norvagisering er ikke å samsvare skrivemåte med tale. Dette er ikke mulig fordi norsk rettskriving er mer historisk enn lydrett og er derfor full av stumme bokstaver og andre forskjeller mellom tale og skrift. Derimot er hensikten ved å norvagisere å ha faste skriftregler i det norske skriftspråket med færrest mulig unntak.

Historie

Første gang norske ord ble norvagisert og tilpasset norske former skjedde i 1862. Det var i stor grad Knud Knudsen som stod bak. I 1860 skrev han til departementet og bad om endringer i rettskrivingen. Argumentet hans var at hver lyd skal ha et tegn (bokstav), og at hvert tegn kun betyr en lyd. Departementet godkjente flere av forslagene og sendte i 1862 ut et skriv med nærmere beskrivelse av endringene. I dag har vi en tradisjon for å gi importerte ord en norsk skrivemåte.
Språkrådet vedtok i 1996 norsk skrivemåte for mange importord. Gisle Andersen undersøkte disse 15 år etter og fant at 7,5 % av forekomstene i norske tekster brukte norvagisert form. Ordet fight («fait») var ikke norvagisert i det hele tatt, mens ord som champagne («sjampanje») og ketchup («ketsjup») var norvagisert i opp mot 36 % av tilfellene. Clinch («klinsj») og straight («streit») var norvagisert i over halvparten av forekomstene.

Regler

Det finnes i dag noen retningslinjer og regler for hvordan man skal norvagisere noen lyder og tegn:
Pawnshop

Pawnshop er et norsk rockeband fra Stavanger startet i 1992. Bandet spiller det de selv kaller «kick ass rock'n'roll» og er et tidlig band innen norsk stoner rock sammen med We, El Caco og Honcho. 
Bandet gav ut sin første CD, Broke, i 1997 på labelen Elephant Tanks. Senere ble det signert til italienske Beard of Stars hvor det gav ut to album,  Aloha from Saturn (BOS 2000) og Cruise'o'matic (BOS 2002). Bandet medvirker også på samleutgivelsene Volume Two (Molten Universe 2002) og (Not just) Another X-mas (CCAP 2004).
Arja Hannus

Meritter

Medaljeoversikt fra orientering finnes til høyre på skjermen.
Luisenstadtkanalen

Luisenstadtkanalen (tysk: Luisenstädtische Kanal) er en tidligere kanal i den historiske bydelen Louisenstadt i Berlin. Kanalen som ble åpnet i 1852, var en forbindelse mellom Spree og Landwehrkanal (Urbanhafen). Idag forbinder den ortsteilene Kreuzberg og Mitte. I 1926 ble kanalen delvis fylt igjen og omgjort til park. Oppføringen av Berlinmuren i 1962 medførte at grensen mellom Øst- og Vest-Berlin løp langs den nordlige del av kanalen. Luisenstadtkanalen ble delvis ødelagt under den andre verdenskrigen, men er etter 1991 delvis rekonstruert. Den er oppkalt etter Louise av Mecklenburg-Strelitz.
Luisenstadkanalen ble tegnet av Peter Joseph Lenné basert på planer av Johann Carl Ludwig Schmid og bygget mellom 1848 og 1852. Kanalen var en del av Berlins vannveier og skulle også drenere landområdene omkring. Ved konstruksjone ble det også vektlagt estetiske hensyn, bl.a. med tanke på å utvikle bydelen. Kanalen er derfor meget dekorativt anlagt og langs bredden er det oppført bygårder i nyklassisistisk stil.
Kanalen fikk liten betydning som vannvei og i 1926 ble den fylt igjen. Daværende bygartner i Berlin Erwin Barth, gjorde bl.a. det kunstgrep ikke å fylle kanalen til gatenivå, men kun til det opprinnelige nivå av vannspeilet. Murene langs bredden ble beholdt og forøvrig ble hele kanalstrekningen parkmessig anlagt med ulike temaer.
Sankt Michael kirken ligger ved Engelbecken.
Helnes fyr

Bakgrunn for etableringen av fyret

Fyret ligger på østpynten av Magerøya. Planlegging av fyret startet i 1890-årene. Skipstrafikken til og fra Kvitsjøen i Russland var på den tiden livlig, særlig med trelast fra Arkhangelsk til havner i Vest-Europa og Storbritannia. Dette trafikken gikk langs norskekysten, og var en viktig begrunnelse for bygging av et fyr ved innseilinga til Magerøysundet for skip som kom østfra. Helnes var på den tiden et lite fiskevær med fiskekjøp og handel. Fyrvesenet måtte derfor først skaffe privat grunn. Fyret ble så bygget i 1908 som en lav trebygning. Det ble første gang tent den 15. november 1908.

Videre utvikling

Fram til 1933 benyttet fyret privat kai for ilandstigning, men denne ble dårlig vedlikeholdt siden fiskeværet var i ferd med å bli fraflyttet. I 1933 ble det inngått avtale om bygging av ny kai med kran, skinnegang og naust.
Under andre verdenskrig satte tyskerne i gang ombyggingsarbeid til radiofyr i 1941. Fyret ble fullstendig overtatt av Wehrmacht 30. juli 1943 da det var viktig for tyske konvoier som fraktet forsyninger langs kysten til fronten øst for Kirkenes.
Da ordren om tilbaketrekning og bruk av den brente jords taktikk ble gitt høsten 1944, ble også Helnes fyrstasjon brent og ødelagt.
Fyret ble gjenoppbygd som en lav betongbygning i 1946-47. Da ble det også bygd bolighus og naust i tre. Fyret ble elekrifisert i 1948. Nautofon med tåkesignal kom i drift i 1949. Selv om fyret ble automatisert allerede i 1986 var det bemannet med fyrvokter i turnusordning helt fram til 2004.

Nye virksomheter

Etter at fyret ble uten bemanning ble bygningene først solgt til Nordkapp kommune. Kommunen solgte videre til aktivitetsbedriften Destinasjon 71 grader Nord. Bedriften prøvde ut et reiselivstilbud med overnatting og aktiviteter med utgangspunkt i fyret. Forholdene for ilandstigning i dårlig vær gjorde at bedriften valgte å avvikle tilbudet.
Fyret ble kjøpt tilbake til Kystverket i 2011.

Tekniske fyrdata

Lysets høyde over vannet er 37,5 meter, lysstyrken er 1 371 000 cd og lysvidden 17,2 nautiske mil. Fyrkarakteren er FI(2) W 30s, hvilket vil si at det sender ut to hvite lysblink i alle retninger hvert 30. sekund. Lyktehuset står på en heldekkende hvit betongbygning.
Zhang Xuan

Zhang Xuan (kinesisk: 張萱, pinyin: Zhāng Xuān, W.-G.: Chang Hsüan; født 713 i Xi'an i provinsen Shaanxi i Kina, død 755) var en ledende maler under Tang-dynastiet (618–907) i Kina.
Han hadde en stor kunstnerisk produksjon, men er mest kjent for et verk som ikke lenger eksisterer, nemlig maleriet Hoffdamer forbereder nyvevd silke. Men det eksisterer en kopi av det malt av keiser Huizong av Song (regjeringstid 1100–1125) fra tidlig på 1100-tallet. Han malte også Tanghoffets vårutflukt, som skulle bli imitert av en rekke senere malere, blant andre av Li Gonglin.
Godech Nunatak

Godech Nunatak er en nunatak med en høyde på 410 moh på Sør-Shetlandsøyene i Antarktis. Nunataket ligger ved den nedre Huronbreen, nord i forberget til Tangra Mountains på Livingston Island i Sør-Shetlandsøyene. Fjellet er oppkalt etter byen Godetsj vest i Bulgaria.
Fjellet ligger 570 meter vest for Cherepish Ridge, 1,97 km øst for Kukeri Nunataks, 3,1 km sørøst for Zlatograd Rock og 2,5 km vest-sørvest for Yana Point.
Sabbatsbergs sjukhus

Historie

Bystyret i Stockholm bestemte seg 2. desember 1872 for å bygge sykehuset. Sykehuset ble designet av arkitekt Ernst Jacobsson og ble bygget i henhold til paviljongsystemet. Det åpnet 21. januar 1879 med 340 plasser, delt inn i tolv avdelinger. I andre halvdel av 1884 ble elektriske lys installert, og i år 1900 ble Sabbatsberg det første sykehuset i Stockholm til å ha et røntgenapparat. Sykehuset ble utvidet og modernisert i flere stadier. På slutten av 1960-tallet ble flere av de gamle sykehusbygningene revet og erstattet med nye som ble åpnet rundt år 1970.

Mordet på Olof Palme

I 1986 ble Sveriges daværende statsminister, Olof Palme og hans kone, Lisbet, fraktet til dette sykehuset etter å ha blitt skutt på åpen gate midt i Stockholm. Olof Palme døde rett etter ankomsten. Lisbet Palme ble skrevet ut dagen derpå.
Sabarkantha (distrikt)

Demografi

Ved folketellingen i 2011 var det 2 427 346 innbyggere i distriktet, mot 2 082 531 i 2001. Den urbane befolkningen utgjør 14,96 % av befolkningen.
Barn i alderen 0 til 6 år utgjorde 13,90 % i 2011 mot 15,59 % i 2001. Antallet jenter i den alderen per tusen gutter er 899 i 2011 mot 879 i 2001.
Gigantocoreabus

Utseende

En middelsstor, ganske bred, blank, brunsvart praktbille. Som navnet skulle antyde er arten betydelig større og kraftigere enn beslektede slekter. Pronotum har rødbrune flekker på sidene foran.

Utbredelse

Arten er utbredt på Madagaskar.
Café de Flore

Café de Flore er en kafé ved Saint-Germain-des-Prés i 6. arrondissement i Paris. Kaféen ligger på hjørnet av boulevard Saint-Germain og rue Saint-Benoît.
Kaféen åpnet i 1887 og er oppkalt etter en skulptur av gudinnen Flora på den andre side av gaten. På slutten av 1800-tallet bodde Charles Maurras i andre etasje der han laget boken Au signe de Flore.
Interiøret er i klassisk art deco-stil med røde stoler, mahogni og speil. Det har nesten ikke vært endret siden andre verdenskrig. Som hos konkurrenten og naboen, Les Deux Magots, har dette vært en møteplass for intellektuelle etter krigen, blant annet Jean-Paul Sartre og Simone de Beauvoir som møttes her for å diskutere sin eksistensialismefilosofi.
Café de Flore har vært møteplass for kunstnere og forfattere som dannet surrealist-bevegelsen, eksistensialister som Albert Camus og senere filmskaperne som skapte den franske nye bølge.
Manglerud videregående skole

Historie

Skolen åpnet som en kombinert realskole og framhaldsskole i 1960, og skulle dekke elever fra drabantbyene Lambertseter og Manglerud. På starten av 1970-tallet ble skolen en barne- og ungdomsskole. Skolen hadde 1588 elever i 1970. Den ble konvertert til en videregående skole i 1976. I 2008 ble dramaklassene flyttet til Bjørnholt videregående skole. Det året var det 333 elever ved skolen. Musikktilbudet ble igjen ved skolen, og en årlig musikkfestival der skolens band fra musikk, dans og drama stod i sentrum ble etablert.
I 2009 ble det lagt planer om å gjøre Manglerud videregående skole om til en ungdomsskole igjen, som skulle ta over elevmassen til Abildsø skole og Trasop skole. Men etter at både elever, lærere og foresatte engasjerte seg, bestemte Bystyrets kultur- og utdanningskomite seg for å ikke omgjøre skolen til ungdomsskole.
Det økte behovet for skoleplasser i området ledet til at skolen ble vurdert opphørt ved flere tilfeller. Endelig avgjørelse ble utsatt flere ganger frem til skolen hadde sitt siste skoleår i 2014-2015. Fra 2013 ble tilbudene ved skolen trappet ned. Høsten 2014 begynte rehabilitering av skolen samtidig som den videregående skolen gjennomførte sitt siste år. Det rehabiliterte skolebyggene står klare som ny barne- og ungdomsskole høsten 2015. Rehabiliteringen fortsette med trinn 2 og stå klar til skolestart høsten 2016.
Forretningsmagnat

En forretningsmagnat er en forretningsperson som kontrollerer en betydelig virksomhet og som har stor innflytelse. Begrepet brukes karakteristisk om en forretningsperson med en stor formue som personlig kontrollerer et stort selskap eller gruppe av selskaper. Tradisjonelt ble en slik forretningsmann på norsk ofte kalt industrimann dersom virksomheten var av industriell natur. Begrepet industrileder er også brukt, men kan også betegne en person som har en ledende stilling i et selskap uten nødvendigvis å selv eie det.
Noen forretningsmagnater, særlig i USA, har også blitt kjent for filantropi. Eksempler på forretningsmagnater er mediemogulen William Randolph Hearst, oljemagnaten John D. Rockefeller, stålmagnaten Lakshmi Nivas Mittal og programvaremagnaten Bill Gates.

Terminologi

Ordet magnat er utledet fra det latinske magnates (flertall av magnas), som betyr «en stor mann», eller «en stor edel herre». Andre betegnelser for en forretningsmagnat er mogul, finansfyrste eller baron (i overført betydning). Ordet «mogul»  er en forvanskning av «mughal», og persisk eller arabisk for «mongol». Det henspiller på keiserne i Mogulriket eller keiserne av Det indiske subkontinent som eksisterte mellom 1526 og 1857 som hadde stor makt og store rikdommer, istand til å bygge underverk som Taj Mahal. På engelsk brukes også uttrykket tycoon, en forvanskning av japansk taikun (大君), som betyr «stor herre», som ble brukt som tittel for en shogun.
Christlich-Sozialen Partei (det tyske keiserrike)

Christlich-soziale Partei (CSP) var et kristent, konservativt og antisemittistisk politisk parti innenfor det tyske keiserrike. Partiet ble grunnlagt i 1878 av teologen Adolf Stoecker under navnet Christlichsoziale Arbeiterpartei. I 1881 skiftet det navn til Christlich-soziale Partei. Partiet gikk i 1919 inn i Deutschnationale Volkspartei.
Hofpredikant Adolf Stoecker grunnla 5. januar 1878 et kristelig sosialistisk parti, Christlich-Soziale Arbeiterpartei, i Berlin. Partidannelsen var et svar på den raskt voksende sosialdemokratiske arbeiderbevegelsen, som Stoecker anså som «ukristelig» og «upatriotisk». Partiet opplevde ingen stor tilslutning.
Stoecker gikk i 1879 over til å appellere til mer antisemittiske krefter i den småborgerlige middelklasse (Mittelstand) i byene. I 1881 ble ordet «sozial» (sosial) strøket i partinavnet. 
Den rasistiske antisemittismen spilte likevel for CSP, i motsetning til andre partier under keiserriket, en underordnet rolle. Partiet fikk heller ingen støtte fra Bismarck som oppfattet partiet som et protestantisk alternativ og konkurrent til det katolske Zentrum. Ved valget til Riksdagen i 1881 kom likevel Stoecker inn i Riksdagen.  
Stoecker engasjerte seg også utenfor partiet blant annet med Evangelisch-sozialen Kongreß (evangelisk-sosial kongress), der også liberale intellektuelle som Friedrich Naumann og Adolf von Harnack deltok. Selv om Stoecker tok avstand fra jødenes innflytelse i samfunnet, var det andre partier som var mer radikale i sin antisemittisme, for eksempel Deutschsoziale Reformpartei. CSP mistet oppslutning til de mer jødefiendtlige partiene, blant annet i borgerskapet og blant de geistlige. I 1907 hadde partiet bare 7000 medlemmer.  
Etter første verdenskrig og novemberrevolusjonen i 1918, ble partiet innlemmet i Deutschnationale Volkspartei.
Lingeklubben

Lingeklubben var en forening for personer som tjenestegjorde i Kompani Linge under andre verdenskrig. Foreningen ble etablert 14. oktober 1947. Dens første formann var Svein Blindheim. Lingeklubben ble nedlagt i 2007, da det etter hvert ble færre gjenlevende krigsveteraner.
Absolute Movie Hits

Absolute Movie Hits er et samlealbum som inneholder flere av tidenes mest kjente filmlåter.
Albumet kom ut 21. februar 2005 ved siden av Absolute Music-serien.
Parepixanthis

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
EM i turn for menn 1957

Det andre Europamesterskapet i turn for herrer ble arrangert i Paris i 1957.
Cloud Gate

Cloud Gate i Millennium Park i Chicago er en offentlig skulptur av Anish Kapoor. Den består av 168 sammensveisede, rustfri stålplater. Skulpturen veier 110 tonn.
Skulpturen ligner en bønne, og blir derfor kalt «the Bean». Cloud Gate er et ikon i Chicago, og en av de mest populære skulpturer i USA.
Den reflekterende metallic-skulpturen er et populært fotomotiv.